system
Răspunde în limba română, în stilul Wikipedia, cat mai corect gramatical.
user
Ce detalii ai despre Comuna Timișești, Neamț?
assistant
Timișești este o comună în județul Neamț, Moldova, România, formată din satele Dumbrava, Plăieșu, Preutești, Timișești (reședința) și Zvorănești.

Așezare 
Comuna se află în nord-estul județului, la limita cu județul Iași, pe malul drept al râului Moldova, acolo unde acesta primește apele afluentului Neamț. Este străbătută de șoseaua națională DN15B, care leagă Târgu Neamț de DN2. Lângă Timișești, acest drum se intersectează cu șoseaua județeană DJ155B, care duce spre sud la Urecheni și spre nord la Drăgănești și mai departe în județul Suceava la Boroaia (unde se termină în DN15C). Prin comună trece și calea ferată Pașcani-Târgu Neamț, pe care este deservită de halta de mișcare Timișești și de haltele Plăieșu și Sfântu Mina.

Demografie 

Conform recensământului efectuat în 2021, populația comunei Timișești se ridică la 3.802 locuitori, în creștere față de recensământul anterior din 2011, când fuseseră înregistrați 3.492 de locuitori. Majoritatea locuitorilor sunt români (96,05%), iar pentru 3,81% nu se cunoaște apartenența etnică. Din punct de vedere confesional, majoritatea locuitorilor sunt ortodocși (95,9%), iar pentru 3,92% nu se cunoaște apartenența confesională.

Politică și administrație 
Comuna Timișești este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa de Sus-Mijlocul a județului Neamț și era formată din satele Buzați, Plăieșu, Preutești, Timișești și Ungheni, având în total 1889 de locuitori. În comună funcționau două biserici și o școală. Anuarul Socec din 1925 o consemnează în plasa Cetatea Neamțu din același județ, având 2570 de locuitori în satele Buzați, Plăieșu, Preutești, Timișești și Zvorănești.

În 1950, comuna a fost arondată raionului Târgu Neamț din regiunea Bacău. În 1968, a revenit la județul Neamț, reînființat.

Personalități locale 
 Mihai Todosia (1927 - 1996), profesor universitar;
 Neculai Asandei (1928 - 1999), inginer chimist, membru corespondent al Academiei Române;
 Daniel Vasilică Harpa (n. 1973), om politic, primar al orașului Târgu Neamț.

Note

Legături externe 
 Timișești - Neamț, de 600 de ani în istorie , 20 noiembrie 2007, Grigore Radoslavescu, Ziarul Lumina

Vezi și
 Depozitul de armăsari Dumbrava

Timișești